# data[].attributes.attachment_link.description
Særlig Mindeudsendelse om Søde-Jan (Sonnergaard) i Bearnaise er Dyrenes Konge.

# data[].attributes.attachment_link.description
Den radikale Erik Scavenius blev den mest kontroversielle statsminister i det 20. århundrede. Han var desuden udenrigsminister under begge verdenskrigene, hvor Danmark var truet som selvstændig nation. Vi har litteraturkritiker Niels Barfoed i Cordua Steno i 1. time. Jørgen Steen Sørensen er Folketingets Ombudsmand.

# data[].attributes.body
- et eksempel på en poetisk dokumentar

# data[].attributes.body
Hvordan producerer man en vox pop?

# data[].attributes.attachment_link.description
En vox pop er et mini-interview med spørgsmål og svar om et aktuelt emne, der klippes sammen til en kort helhed. Et eksempel kunne være en lille undersøgelse på skolen blandt eleverne af, om man er for eller imod at der sælges sodavand i frugtboden.

# data[].attributes.attachment_link.description
Her finder du nyheder fra DR og alle vores TV og Radio kanaler live og on demand - når du har lyst.

# data[].attributes.body
Kom i gang med podcast

# data[].attributes.attachment_link.readable_text
Det er bare jer to, helt alene sammen. Time efter time. Ikke en eneste gang bliver du afbrudt, og din stemme er efterhånden blevet en velkendt gæst i øregangene hos din lytter.

Det er podcast, vi taler om her, og det helt unikke i at du via din stemme kommer ud med indhold til dit publikum på en intim, tillidsvækkende og troværdig måde.

Podcast har for længst vokset sig stor i USA, men de sidste par år er flere og flere også herhjemme begyndt at lytte til podcasts, og det er en fantastisk mulighed for dig til at få noget enetid med dine ønskekunder.

Podcast giver nemlig ifølge flere undersøgelser mere engagement end du kan få ved at blogge, og publikum hænger på længere tid, blandt andet fordi de kan have dig i ørerne, i mens de kører til arbejde, løber eller støvsuger.

Og så kræver podcast faktisk ikke meget mere end en optager, lidt redigering og dig. Du skal bare lige komme dig over, hvis du synes, din stemme lyder mærkelig, når du bliver optaget, skrækken ved at skulle tale til kæmpe publikum (lad os nu tænke stort) og din eventuelle teknikforskrækkelse (bare rolig, det er virkelig ikke ret teknisk).

Men selv om det bedste råd til at lave podcast er ... at komme i gang, så skal du, inden du kaster dig over projektet gøre dig klart, at det som med alt andet indhold, du forsøger at opbygge et publikum til, kræver tid og kræfter at stable en podcast på benene, som er værd at lytte til.

Selv om du er er en gudsbenådet taler, så kommer du ikke uden om planlægning, produktionstid og vedholdenhed - dine lyttere skal vide, hvad de skal komme tilbage efter og hvornår.

Med hacket her får du vores nemme guide til at komme i gang med din podcast. Flere afsnit kunne trække et helt hack for sig selv, for eksempel hvordan du finder det rette udstyr.

Hacket viser dig, hvordan du kommer i gang med at lave noget, der er værd at lytte til ved at skrue et ordentligt koncept sammen, og hvordan du bedst sikrer dig, at din podcast får den opmærksomhed, den helt sikkert fortjener.

Dediker dig!

Du har læst og hørt det en lille milliard gange før, men det er fordi, det er rigtig. Hvis du vil opdyrke et publikum til dit indhold, og det uanset medie og form, så kræver det, at du dedikerer dig.

Og selv om podcast måske umiddelbart virker som rimelig let at gå til, så kræver det stadig en portion arbejde fra ide til der ligger en lækkert og færdigredigeret podcast i iTunes. Så. Hvis det er hver torsdag, du annoncerer, at du kommer med en ny podcast, så ER det hver torsdag.

Vil du gerne have, at dine lyttere skal tage dig seriøst, så skal du også tage din egen podcast seriøst. Så er den sådan set ikke længere.

Få en ide og lav et koncept

Hvad skal din podcast handle om? Som med alt andet, så bliver det bare bedst, hvis du har hjerteblod og et tons viden lagt i dit indhold. Tag udgangspunkt i det område, der interesserer dig selv allermest indenfor dit fagområde, og find så spændingsfeltet mellem det, og hvad der interesserer dit ønskepublikum allermest. DER skal din podcast have sit afsæt.

Podcast er blevet en ret populær måde at komme ud med sit indhold, så der findes podcasts om snart sagt det meste. Men du skal ikke lade dig slå ud af, af dit område allerede ser ud til at have rigeligt med kloge ord til ørerne. Din opgave bliver så at finde en særlig måde at gå til dit stof på og give det et twist, der gør, at din podcast skiller sig ud.

Anskaf udstyr

I princippet kan du optage på din iPhone og anskaffe dig et gratis program til optagelse og redigering af lyd, og så er du rustet til at lave en simpel podcast. Du kan også anskaffe dig udstyr, som er et professionelt radiostudie værdigt. Hvad det koster dig at komme i gang, bestemmer du altså selv, det vigtigste er, at lyden bliver så god som muligt.

Vi vil derfor anbefale, at du starter med at anskaffe dig en mikrofon for at sikre et vist lydneviau, og så kan du bruge nogle af de mange billige eller tilmed gratis og udemærkede programmer, der findes til blandt andet redigering. Hen ad vejen kan du så købe til alt efter, hvad du erfarer vil kunne tilføre kvalitet til dit indhold. Gode hovedtelefoner er et must, når du redigerer. Læs mere om udstyr her.

Redigering

Hvor meget du vil redigere i din optagelse afhænger af dit format. Har du andre mennesker med, kan det være nødvendigt at redigere. For selvom du er god til at holde dig til emnet, så kan du måske ikke forhindre end gæst i at tale sig ned af en sidevej.

Det kan give mere ro til både dig og for gæster, hvis du ikke behøver at sidde på nåle over hosteanfald og øhbøher detours, fordi du ved, det kan klippes ud. Udstyr og hvordan du redigerer kræver et indlæg for sig selv, men du kan læse mere her og hvis du har mod på det, kan du downloade det gratis redigeringsprogram audacity, som anbefales af flere populære podcastere.

Format

Er det et one man show, hvor du gennemgår problemstillinger fra din branche? Det giver dig selv lang taletid (hvilket er tid sammen med lytteren), men den kan også være svært at udfylde med meningsfuldheder i længden.

Derfor er det en rigtig god ide at invitere andre med din podcast, bl.a.også for at få eksperter ind med kompetencer, der øger brugbarheden af din podcast for din målgruppe. Her er tre formater for dit podcast, hvis du er i tvivl, så prøv dig frem og tag den form, hvor du fungerer bedst og brænder mest igennem med det, du gerne vil ud med. Det er ikke altid til at vide på forhånd.

Interview: Inviter eksperter på dit område til interview i din podcast.

Podcast med dig i centrum: Her kloger du dig på dit felt og lærer fra dig.

Bruger-fokuseret podcast: Baseret på svar til dine brugeres spørgsmål. Det kan enten være spørgsmål stillet direkte til dig eller spørgsmål, du får hjælp til at svare på.

Længde: De fleste podcasts holder sig under en time. De behøver ikke holde tiden på minuttet, men de skal have nogenlunde samme længde hver gang, så dine lyttere ved, hvad de kan forvente.

Manuskript

Jeps, den er god nok. Selv om du er mega sej til at freestyle OG holde dig til emnet, så sikrer et manuskript, at du har tænkt podcasten igennem og har noget, som får dig fra A til B, hvis du alligevel mod forventning skulle ryge ud af en tangent.

Jingle

Genkendelighed er vigtigt, når du laver noget, du gerne vil have folk til at komme tilbage til, og her er en jingle samtidig det, der er med til at sætte scenen for din podcast.

Det lille stykke kendingsmusik kan på samme måde, som du sikkert kender det fra billeder til blogposts hentes flere steder, blandt andet freesound og soundcloud og så er det ellers bare at lytte derudaf, til du finder det, der lige rammer din podcasts sjæl.

Find et navn

Hvad du kalder din podcast er selvfølgelig ikke ligegyldigt. Det er vigtigt, at navnet dækker over det, du taler om, så det er let at afkode OG så det dukker op, når nogen søger på det, du podcaster om. Det betyder, at selv om du har fundet på et rigtig sjovt ordspil, så gælder det ligesom en overskrift på et blogindlæg - det skal fortælle, hvad dit publikum kan forvente at få her.

Et coverbillede

Det er det første, folk ser, når de støder på din podcast, så det skal se godt ud! Du skal også bruge et billede, når du uploader din podcast i for eksempel iTunes og BluBrry.

Du kan finde et foto på en af de gratis billed-sites, få lavet noget lækkert hos en grafiker eller bruge et foto af dig selv, hvis det vel at mærke er dig, der er centrum i din podcast. Husk, at titlen på din podcast skal stå på coveret.

Og et website

Hvis du allerede har et site med en blog, så brug den. Alternativt kan du lave et nyt site. Det behøver ikke være spor fancy, det skal primært bruges til at fortælle kort om din podcast - og selvfølge lede dine lyttere hen til din podcast ved at fortælle, hvordan de får fat i den.

Skriv et lille afsnit om hver episode, og sørg for at bruge de rigtige søgeord, der gør Google glad for dig og får interesserede lyttere fanget ind. På siden skal du også hjælpe dit publikum til din podcast med masser af forskellige muligheder og knapper, så dine lyttere med det samme kan trykke sig ind på et bestemt afsnit i iTunes, ligesom du selvfølgelig også gør det nemt at dele dine podcast på de forskellige sociale medier. Wordpress er en populær løsning.

Host

Der er flere steder, du kan hoste din podcast uden at det er det, der kommer til at vælte læsset for dig økonomisk, for eksempel iTunes, Stitcher.com, Soundcloud.com, Blubrry.com og Podbean.com.

NB: Sørg for, at du fra start får sat et RSS feed op til din podcast, som kun indeholder din podcast. Sagt med andre ord, du skal EJE dit RSS feed (hvilket ikke er muligt på Soundcloud og podbean). Læs mere om hvordan her.

Social Media

Din podcast skal ud og leve! Skub den på vej på de sociale medier. Hold øje med, om der er opmærksomhed omkring noget, hvor det giver mening at bidrage med din podcast.

Så. Nu har du været igennem hacket for, hvordan du kommer i gang med at lave podcast, og du skulle gerne have en god fornemmelse for, hvad det kræver af dig, at få en succesfuld podcast på benene.

Det kræver nemlig, at du har styr på:

Koncept og format - dit indhold skal være fantastisk og præsenteres ligesådan

Udstyr - lyden skal være god, ingen kan holde ud at lytte til elendige optagelser

Website - præsenterer din podcast

Sociale medier - får din podcast ud at leve

God fornøjelse.

Dette er Clever Content Hack nr. 36. Clever Content Hacks er en serie af blogindlæg fra Brand Movers, der hjælper dig med at skabe de bedst mulige marketing-resultater.

# data[].attributes.attachment_link.description
Det er bare jer to, helt alene sammen. Time efter time. Ikke en eneste gang bliver du afbrudt, og din stemme er efterhånden blevet en velkendt gæst i øregangene hos din lytter. Det er podcast, vi taler om her, og det helt unikke i at du via din stemme kommer ud med indhold til dit publikum på en intim, tillidsvækkende og troværdig måde.

# data[].attributes.headline
Find inspiration til et litteraturmagasin i "Smagsdommerne"

# data[].attributes.subject
Find inspiration til et litteraturmagasin i "Smagsdommerne"

# data[].attributes.attachment_link.description
Anne Sophia Hermansen, Michael Jeppesen, Nikolaj Scherfig taler om afdøde Jakob Ejersbos første roman i Afrika trilogien.

# data[].attributes.attachment_link.description
Litteraturportalen til dansk i gymnasiet indeholder stort bibliotek, forløb til litteratur, sprog og medier, litteraturhistorie m.m. Prøv gratis i 30 dage.

# data[].attributes.headline
It-værktøjer til produktion og præsentation

# data[].attributes.subject
It-værktøjer til produktion og præsentation

# data[].attributes.body
Mindeprofil på Facebook

# data[].attributes.attachment_link.description
Jan Sonnergaard is on Facebook. Join Facebook to connect with Jan Sonnergaard and others you may know. Facebook gives people the power to share and makes the world more open and connected.

# data[].attributes.attachment_link.readable_text
Lydbøger har aldrig fyldt ret meget i min læsning. At høre en bog blive læst op kræver for mig noget andet, end når jeg selv læser ordene inde i mit hoved. Det kræver koncentration at lytte til en lydbog, høre oplæseren tage sig tid til at forme ordene helt rigtigt, mærke indlevelsen og de mange kunstpauser, som jeg selv springer over, når jeg læser. Lydbøger har aldrig fyldt ret meget i min læsning, og det tror jeg heller ikke, at de kommer til. Jeg foretrækker følelsen af bogens vægt mellem mine hænder, men de oplevelser jeg har haft med lydbogslæsning har været overvægtende gode. Jeg husker stadig mine mange og lange gåture med The Princess of Mars i ørerne, eller den sommer hvor jeg lyttede til Neil Gaimans drømmende oplæsning af The Ocean at the End of the Lane.

Sidste år tilbragte jeg en uge med at lytte til Leoniderne af Nanna Foss, som jeg hver dag, når jeg forlod lejligheden eller forlaget, satte i ørerne til min togrejse. Jeg købte bogen i mellemtiden, men fortsatte med at lytte den til ende. Lydbøger udgør kun en brøkdel af min læsning. Jeg bruger den til at blive i litteraturens verden, når min hænder er optaget af noget andet som for eksempel, når jeg gør rent eller er i træningscenteret, hvor jeg lige har lyttet til Ready Player One af Ernest Cline, hvilket fungerede overraskende godt. Den er i hvert fald blevet min nye yndlingsbog. I lang tid følte jeg, at jeg snød, når jeg sagde, at jeg havde læst en bog, som jeg havde hørt som lydbog af den simple grund, at jeg ikke selv havde læst ordene. Det gør jeg ikke mere.
Hvor meget udgør lydbøger af din læsning? Er det noget du bruger, eller foretrækker du at læse i et helt andet format?

The Nowhere Girls af Amy Reed, udgivet af forlaget Simon Pulse i 2017.

Thirteen Reasons Why møder Asking for it. Da Grace Salter flytter til en ny by med sin religiøse familie, finder hun en bønfaldende besked ridset ind i sit klædeskab. De er fra pigen, der boede der før. Pigen, som blev voldtaget og bebrejdet. Pigen, som måtte flytte fra byen med sin familie og sin skyldfølelse. Sammen med den queer punkpige, Rosina Suarez, fra en konservativ mexicansk familie og Erin Delillo, som har Aspergers og elsker Star Trek: The Next Genereation, beslutter hun sig for at stifte The Nowhere Girls, som vil tage kampen op mod den misogyni, og samtidig hævne den pige, der blev offer for at afsløre den.

The Nowhere Girls er en af de absolut vigtigste YA-bøger, jeg endnu har læst. Allieret med sine tre hovedpersoner, går Amy Reed til kamp for en mere forstående og tolerant verden, hvor sex ikke begynder og ender med manden, hvor shaming ikke tolereres, og hvor tabuer brydes. Hun viser en verden af usikre og stærke piger, der alle kæmper for at finde sig til rette i en ukomfortable verden, der ønsker at diktere deres værd. Her er plads til piger, som elsker sex, piger, som aldrig har haft det, piger, som kun gør det, for at glæde fyren, de er sammen med, og piger, som slet ikke har lyst. Bogen italesætter ikke kun den voldtægtskultur, som vi alle ved eksisterer, men helst ikke vil tale om, den handler også om retten til at bestemme over sin egen krop, og så er den allerhelvedes godt skrevet.

"The things is," Rosina says, "people don't want to hear something that'll make their lives more difficult, even if it's the truth. People hate having to change the way they see things. So instead of admitting the world is ugly, they shit on the messenger for telling them about it."

Amy Reeds ord grænser sig til at være lyriske og bringer alle følelserne i spil. Hendes ord er så skarpe, at man let kan komme til at skære sig på dem, og hendes budskaber er klokkeklare. Emnet er følsomt, og det gør også, at bogen føltes klaustrofobisk at læse, og alligevel havde jeg svært ved at lægge den fra mig. Reeds ord er så kraftfulde, at jeg ikke turde lægge bogen fra mig i frygt for, at jeg ville misse nogle af dens vigtige budskaber. Kapitlerne skifter mellem de tre hovedpersoner, men afbrydes løbende af kapitlet "us", som giver indsigt i flere pigeliv. Her gives der gives plads til den konservative pige, den transkønnede, piger, der kysser hinanden, og en pigen med en mørkere hudtone, som ikke finder værdi i klassekammeraternes hvide feminisme. Der er pigen med aspergers, den overvægtige pige og pigen fra flere kulturer, og fælles for dem alle er de uskrevne regler det patriarkalske samfund dikterer, som binder dem sammen.

Jeg fik gåsehud af at læse The Nowhere Girls. Det er så vigtig en bog på så mange måder, fordi den har så meget på hjerte. Den er et opgør med boys will be boys-mentaliteten, men den er også en italesættelse af misogyni som et overordnet problem, for selvom bogens fokus i høj grad er på, hvordan drenge behandler piger, så handler den også om hvordan piger behandler andre piger ved blandt andet at tale hinanden ned. Desuden italesætter forfatteren, hvordan cat-calling og klap i numsen er med til at rykke grænserne for, hvad vi accepterer i samfundet, og som bortforklares som uskyldig adfærd, når den konfronteres. Det er en stærk og nødvendig bog, som jeg kun kan anbefale andre at læse.

Jeg hader det. Sådan helt ind i hjertet hader det. At slå op med bøger. Give fortabt. Kaste håndklædet i ringen. Kært barn har mange navne, og alligevel smager oplevelsen altid besk i min mund. Derfor lader jeg oftest være med at sætte bøger tilbage i reolen, før de er færdiglæste. En sjælden gang sætter jeg dem på pause på ubestemt tid. Måske er det bare et andet ord for at give op. Jeg er ikke god til at slå op med bøger, og det har betydet, at jeg alt for ofte kæmper mig igennem bøger, som jeg bare skulle have lukket én gang for alle. Jeg burde have opgivet at læse Charles Dickens Pickwick Papers, men jeg var alt for stædig, og den var en del af en læseudfordring, som jeg havde sat mig for. Derfor kæmpede mig vej igennem den uden rigtigt at kunne huske den i dag, fordi den var et projekt, der skulle lykkes, og et bjerg, jeg skulle bestige alene for at have gjort det. Sådan har jeg det med flere bøger i dag. At slå op med bøger er en kunstart, jeg ikke mestrer. Det er et nederlag for mig at opgive bøger, vel at mærke kun, når det omhandler mig selv, for jeg tager hatten af for de, der kender værdien af deres tid godt nok til at gøre det.

Afhængigt af bogens længde, har jeg altid forsøgt at give en bog 100 sider til fange min opmærksomhed, men samtidig var de 100 sider også med til at fange mig en tankespiral, for hvis jeg allerede har læst så mange sider, kan jeg vel lige så godt læse de næste også, også selvom jeg ikke er særlig interesseret. I virkeligheden burde det være simpelt: hvis en bog ikke fænger, er det bogens problem - ikke mit. Det er noget, jeg gerne vil være bedre til i 2018.
Hvad er dit forhold til at opgive bøger midtvejs, og hvornår i læsningen ved du, om en bog ikke er noget for dig?

9. november (org. titel November 9) af Colleen Hoover, udgivet af forlaget Lovebooks i 2017 (org. udgivet i 2015). Bogen er læst på dansk - originalsproget er engelsk.

Aftenen inden Fallon flytter fra Los Angeles til New York, møder hun Ben, og selvom hun hader at indrømme det, er deres forelskelse øjeblikkelig og unægtelig. I stedet for at indlede et langdistanceforhold, tilbringer de timerne sammen inden hendes flyvetur. De beslutter sig også for at mødes samme dag én gang om året de næste fem år uden ellers at have kontakt. Men fem år er lang tid, og undervejs kommer hverdagen og livet imellem Fallon og Ben, selvom deres følelser for hinanden kun vokser sig større for hver gang de mødes.

Mit forhold til Colleen Hoover er udfordret af min fascination af hendes popularitet og mange kærlighedshistorier, og det faktum, at det er de færreste af disse, som ender med at vinde mit hjerte. Det gjorde 9. november heller ikke. Den lød lovende med sine to bogelskende hovedpersoner, hvor den ene drømmer om at skrive, imens den anden er en ihærdig læser. Deres beslutning om kun at mødes én gang om året er i bund og grund fjollet, men til at begynde med fungerede den rigtig fint ved at sætte historien i bevægelse og skabe spænding hos læseren. Dog havde jeg nogle grundliggende problemer med Bens verdenssyn og Fallons melodramatiske tankegang som gjorde, at jeg aldrig helt kom til at holde rigtig af dem. Alligevel fungerede de godt sammen med deres forskelligheder.

"Du vil aldrig kunne finde dig selv hvis du fortaber dig i en anden."

Hooveres historie er dog ikke uden problemer. I takt med at årene går, begynder Ben og Fallon at se livet og hverdagen modsætte sig deres kærlighed på en måde, som tvinger dem fra hinanden og med dette, bringer Hoover nogle virkelig store tematikker på banen, som hun i sidste ende vælger at helt at affeje, som om de aldrig havde været der. Det får historien til at bevæge sig i en ny retning, hvilket får de mange udfordringer til at virkelig som dramatisk fyld. Hvad der begyndte som den fineste kærlighedshistorie, der i takt med sine mange plottwists, endte med at blive en helt anden historie. Før historien begyndte at blive en anden, fløj jeg igennem siderne med stor fornøjelse, men i takt med at handlingen skred frem, blev de svære at vende. Faktisk går det op for mig, at jo mere jeg forsøger at nedfælde mine tanker om bogen, jo mindre synes jeg rent faktisk om den.

Jeg føler, at den tog en unødvendig drejning, der får hele forestillingen om lynkærlighed til at falde til jorden med et brag. Det er som om, at forfatteren mister overblikket over sin historie og det, som den startede ud med at være. Mange karakterer og subplots bringes i spil, og det gør, at historien om kærlighed ved første blik helt drukner. Udfordringerne er mange for Ben og Fallons, og på grund af den geografiske og temporale afstand mellem dem, er det helt naturligt også noget, der fylder rigtig meget i beretningen om deres kærlighed, og alligevel overkommes de så let som ingenting. Det gjorde også, at jeg ikke troede på deres kærlighed, selvom jeg godt kan lide tanken om at tage ansvar og turde tilgive. 9. november kunne have været den fineste kærlighedshistorie, men endte i stedet med at falde lidt til jorden ved at være unødvendig dramatisk og alt for let løst.

# data[].attributes.attachment_link.description
Lydbøger har aldrig fyldt ret meget i min læsning. At høre en bog blive læst op kræver for mig noget andet, end når jeg selv læser ordene inde i mit hoved. Det kræver koncentration at lytte til en lydbog, høre oplæseren tage sig tid til at forme ordene helt rigtigt, mærke indlevelsen og de mange kunstpauser, som jeg selv springer over, når jeg læser.

# data[].attributes.headline
Bookishloveaffair - eksempel på blog om litteratur

# data[].attributes.subject
Bookishloveaffair - eksempel på blog om litteratur

# data[].attributes.attachment_link.readable_text
... hvis jeg havde tid. Jeg har alt for mange ting, jeg skal nå i dag og derfor får jeg nok ikke tid til at læse særlig meget. Men jeg vil gerne fortælle en historie, før jeg anbefaler de fire, jeg ville have overvejet at læse i dag. Jeg har ikke skrevet meget om det her på bloggen, men den vakse læser har måske lagt mærke til det. Der er begyndt at dukke en S op. Mit eget liv er nemlig blevet til en virkelig skøn kærlighedshistorie efter at jeg tilbage i oktober mødte Søren, efter egentlig at have kendt hinanden i ret kort tid og på en vidunderligt spontan og helt rigtig måde sprang ud i det. Og med hvem jeg har været sammen med i 3 måneder nu. Der var ikke nogen tvivl og har ingen været siden, tværtimod føler jeg mig en underlig form for lykkelig hele tiden. Og jeg vil faktisk virkelig gerne dele lidt om, hvor glad sådan helt ind inderst i kroppen jeg føler mig, selv om det ikke er mit liv uden for bøgerne, der fylder mest her på bloggen. Men det fylder meget i mit liv og betyder utroligt meget for mig, at jeg har mødt en, der er endnu mere end jeg turde drømme om og som både udfordrer og komplimenterer mig. Jeg har altid elsket kærlighedshistorier og de har fået en helt anden betydning for mig nu. Så I kan godt forvente, at der kommer til at være mange flere referencer til S, for jeg kan ganske enkelt ikke lade være.

Det er faktisk også derfor ret søde og romantiske historier, jeg ville have sat mig ned og læst i dag, hvis jeg kunne finde tiden til det. Der er lidt for enhver smag, og alle omhandler de kærlighedens skønhed og skyggesider. Mine fire valg er bøger, jeg selv er glad for og derfor gerne vil dele med andre.

Fornuft og følelse af Jane Austen.

Marianne Dashwood har følelserne uden på tøjet, og da hun forelsker sig i den flotte men upassende John Willoughby, ignorerer hun sin storesøster Elinors advarsel om, at hendes impulsive opførsel gør hende til genstand for sladder og hentydninger.
Elinor er derimod altid opmærksom på de sociale konventioner og kæmper for at skjule sin egen romantiske skuffelse, selv for sine allernærmeste.
Gennem søstrenes sideløbende erfaringer med kærlighed - og frygten for at miste den - lærer de, at de må være både fornuftige og følsomme, hvis de skal finde lykken i et samfund, hvor magt og status afgør kærlighedens spilleregler.

Det her er uden tvivl min yndlingsroman af Jane Austen. Efterhånden er det nogle år siden, at jeg læste den sidst, men den står mig stadig klart. De to søstres forskellige tilgange til livet, omverden og kærlighedsforhold er en både trist og glædelig historie og jeg håber, at jeg snart får tid til at læse den igen.

Aftalt spil af Elle Kennedy - og resten af Off-Campus serien.

Hannah er på alle måder fuld af selvtillid; bare ikke når det kommer til sex og forførelse. Nu er hun blevet forelsket i Justin, men hvordan skal hun fange hans opmærksomhed? Den eneste måde er, at gøre ham jaloux. Også selvom det indebærer, at hun skal privatundervise den irriterende, barnlige, selvtilfredse ishockey-holdkaptajn, Garrett, i bytte for en såkaldt 'date'.
Men det går hurtigt op for Garrett, at han ikke bare vil være en brik i et barnligt spil. Han bliver nødt til at overbevise Hannah om, at den fyr, hun i virkeligheden er forelsket i, er ham.

Den kan lyse virkelig klichéagtig, men jeg synes den er så meget bedre, end beskrivelsen først lod mig tro. I denne her bog starter en serie, der ikke kun er rosenrød, men fyld af misforståelser og problemer, men med sådan nogle dejlige karakterer og en dybde der går ud over kærlighed og erotik. Især Aftalt spil var jeg virkelig glad for.

Calendar Girl 1 af Audrey Carlan - og resten af Calendar Girl serien.

Ny måned - ny by - ny mand. Stærkt vanedannende serie om et helt specielt år i Mia Saunders' liv. Mia skal skaffe 1 million dollars til at betale sin fars spillegæld. Hurtigt. Siden hun var barn, har hun taget sig af sin far og søster, og også denne gang beslutter hun sig for at tage sagen i egen hånd. Derfor bliver hun escortpige i Exquisite Escorts, og hendes mission er enkel: Hver måned rykker hun videre til en ny by, hvor en ny mand venter.

Okay, okay, hvis Aftalt spil lød som en kliché, så er det ingenting i forhold til Calendar Girl . Men jeg lover jer, at den er meget mere end den overfladiske, overerotiske historie, som det kan lyde til. Jeg er endnu ikke færdig med serien, men jeg er imponeret over, hvordan Audrey Carlan får plads til så meget på så lidt plads - og det er bestemt ikke alt sammen hedt og rosenrødt.

Aristotle and Dante Discover the Secrets of the Universe af Benjamin Aliere Sáenz.

Dante can swim. Ari can't. Dante is articulate and self-assured. Ari has a hard time with words and suffers from self-doubt. Dante gets lost in poetry and art. Ari gets lost in thoughts of his older brother who is in prison. Dante is fair skinned. Ari's features are much darker. It seems that a boy like Dante, with his open and unique perspective on life, would be the last person to break down the walls that Ari has built around himself.
But against all odds, when Ari and Dante meet, they develop a special bond that will teach them the most important truths of their lives, and help define the people they want to be. But there are big hurdles in their way, and only by believing in each other―and the power of their friendship―can Ari and Dante emerge stronger on the other side.

Det er ikke uden grund, at det her er en af mine absolutte yndlingsbøger og hvis man kan lide Becky Albertallis Simon vs. the Homo Sapiens Agenda, så vil man også kunne lide denne her sært oversete bog. Desuden kommer den snart på dansk og jeg håber virkelig, at denne her helt vidunderlige historie får den opmærksomhed og den ros, den fortjener.

Hvilken romantisk historie er din go-to?

# data[].attributes.attachment_link.description
hvis jeg havde tid. Jeg har alt for mange ting, jeg skal nå i dag og derfor får jeg nok ikke tid til at læse særlig meget. Men jeg vil gerne fortælle en historie, før jeg anbefaler de fire, jeg ville have overvejet at læse i dag.

# data[].attributes.body
Gratis

# data[].attributes.body
#bøgerduvildelemedandre

# data[].attributes.attachment_link.description
Linea fra Den Lille Bogugle anmelder Når hunden bider

# data[].attributes.attachment_link.readable_text
Det er efterhånden et kendt faktum at unge bruger mere tid på Youtube end på at se traditionelt tv eller spille computer. Youtube kan tilmed også stjæle mere tid end mange af de andre sociale medier.

På youtube deltager de unge i et socialt netværk, hvor de bliver underholdt og deler indhold. En målstok for de unge er hurtighed, sociale relationer og brugerdreven innovation. Netværk og selvorganisering er en naturlig tilgang. De producerer og formidler i høj grad selv indhold via de digitale medier samt værktøjer. Den delingskultur, der er blandt de unge, går ofte uden om medieinstutioner og youtube er en stor spiller!

Youtubers er et begreb man bruger om folk der bruger al deres tid på Youtube. Man browser videoer dagen lang eller uploader måske også selv videoer.

Booktubers gror ud af begrebet youtubers og er folk der elsker at se andre folk snakke om bøger eller selv uploade videoer om bøger på kanalen.

Video blogging eller Vlogging bliver efterhånden mere og mere populært. Særligt for unge hvor hurtighed er et krav. I en vlog slipper du for at skulle læse dig frem til dine svar, du skal bare læne dig tilbage i stolen og lytte, og det er jo kun en bonus, hvis du samtidig bliver underholdt. Jenna Marbles var en af de første til at blive et stort vlog fænomen, særligt med hendes. How to trick people into thinking you are good looking.

Forfatter John Green har sammen med sin bror Hank, startet en meget populær youtube kanal Vlogbrothers, som går ud på at brødrene skiftevis laver videoer til hinanden om en masse forskellige nørdede ting. Gennem kanalen har de startet fænoment Nerdfighteria som går ud på at kæmpe for nørders ret og har på denne måde skabt et helt community på tværs a platforme, ved på denne måde at involvere subscriberne. Denne kanal har især bidraget til John Greens popluaritet. Mange steder er han kendt som vlogbrother frem for forfatter. John Green anmelder også bøger i nogle af sine vlogs
Vlogbrothers
Kultur for unge er også begyndt at lave vlogs og booktuber nu også regelmæssigt.

Rosinante&Cos Mathilde har sat sig for at få flere danske unge i gang med at booktube. Hun vil starte ud med at skabe et lille netværk af booktubere, som kan dele anmeldelser og meninger i en slags "læseklub", hvor man kan tagge hinanden (altså udfordre en anden booktuber i at diskutere et emne eller særligt punkt fra en bog, sådan at faklen gives videre). Se mere på forlagets facebookside, Unge læser med Rosinante&Co, hvor Mathilde netop efterlyser booktubers.
Gode populære booktubers: Booksandquills Itswaypastmybedtime Rosinante&CO/Mathilde

# data[].attributes.attachment_link.title
Vlogs - det nye sort? Formidling af bøger direkte til de unge - Lærerværelset

# data[].attributes.attachment_link.description
Booktubers Det er efterhånden et kendt faktum at unge bruger mere tid på Youtube end på at se traditionelt tv eller spille computer. Youtube kan tilmed også stjæle mere tid end mange af de andre sociale medier. På youtube deltager de unge i et socialt netværk, hvor de bliver underholdt og deler indhold.

# data[].attributes.body
Læs side 142 og 143 i diglit #den nye litteratur på nettet af Karen Wagner. Eksempel på vlogging:

# data[].attributes.attachment_link.title
Steve Roggenbuck Interview: A Poet From the Internet

# data[].attributes.attachment_link.description
video of me reading from my new story collection, Calculating How Big of A Tip To Give Is The Easiest Thing Ever, Shout Out To My Family And Friends !! at the . I dont know if you should call these videos poetry or not, but theyre what happens when a poet starts making YouTube videos."

# data[].attributes.attachment_link.title
SPARKS 1974 Kimono My House Hi Fi Stereo